
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА ТАРИФА ЗА ТАКСИТЕ, КОИТО СЕ СЪБИРАТ ОТ ЦЕНТЪРА ЗА ОЦЕНКА НА РИСКА ПО ХРАНИТЕЛНАТА ВЕРИГА[footnoteRef:1] [1:  Ново наименование на нормативния акт – проект на Постановление на Министерския съвет за одобряване на Тарифа за таксите, които се събират от Центъра за оценка на риска по хранителната верига. Наименованието е променено в резултат на постъпила бележка.] 

	Организация/

	Асоциация Растителнозащитна Индустрия България
(становище № 15-344 от 11 юли 2024 г.)
	Във връзка с публикувания на 11.06.2024 г. в Портала за обществени консултации проект на Постановление от името на членовете на Асоциация Растителнозащитна Индустрия България (АРИБ) представям становище по публикувания проект с предложения за изменение и допълнение в текстове на проекта.
	
	

	
	
	При детайлно запознаване с проекта и целия комплект документи, ние като заинтересовани страни (заявители на услуги към ЦОРХВ) намираме следните проблемни моменти:
	
	

	
	
	1. Проектът на Тарифата предвижда увеличение за събираните от ЦОРХВ такси за услугите, които предоставя на основание ЗЗР и ЗЦОРХВ, като предвидените такси са с различни увеличения в сравнение със сега прилаганата тарифа.
Прави силно впечатление, че таксите не са увеличени с еднакъв процент, а напълно липсват мотиви към проекта, обясняващи причините за разнородно увеличение на таксите.
Също така, в мотивите и доклада към проекта не са изложени никакви причини, които налагат създаването на изцяло нова Тарифа вместо изменение на настоящата, както и няма мотиви и оценка на необходимостта от влизане в сила на Тарифата само в едномесечен срок от публикуването ѝ в Държавен вестник.
В този смисъл мотивите, публикувани към проекта са непълни и не мотат законосъобразно да обосноват постановлението на МС за приемане увеличение на таксите.
	Не се приема
	При изготвяне на тарифата при създаването на ЦОРХВ през 2016 г., поради липса на опит не е билo отразено реалното време за извършване на оценките. Направените предложения са съобразени с практиката и отразяват действително изразходваното време на служителите. 
Размерът на таксите не съответства на новите икономически условия (приблизително около 42 % инфлация през последните 7 години), съгласно данни на Националния статистически институт, както и с действително извършваните разходи на ЦОРХВ за предоставяните услуги. В посочения период многократно е увеличаван размерът на минималната и средната работна заплата за страната. 
Новата Тарифа за таксите, които се събират от ЦОРХВ, е структурирана като сега действащата. Същата е приведена в съответствие с Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяните услуги е актуализирана, съобразно разходите за материали, външни услуги и др., остойностени за всяка услуга. 
Структурата на тарифата се запазва, като се нанасят изменения в размера на събираните такси, като някои от членовете в действащата Тарифа се отменят или обединяват, което с оглед пригледост и яснота доведе до предложение за нова тарифа.

	
	
	2. С чл. 10 от проекта на Тарифата е предвидено „за извършване на оценка с доклад за оценка за изменение на разрешение за пускане на пазара и употреба на ПРЗ съгласно чл. 45 от Регламент (ЕО) № 1107/2009 се заплаща такса 1 700,00 лв.“, като не е предвидено различно таксуване при искане на незначителни промени.
По този начин новият текст на Тарифата необосновано премахва възможността, предвидена в сега действащата Тарифа в чл. 11, ал. 4, когато с изменението се иска „незначителна промяна в състава на ПРЗ, таксата е 500,00 лв.“.
Считаме, че посоченото премахване на възможността да се таксуват с по-малка такса исканията за незначителни промени е необосновано и поради това настояваме за разграничаване на таксуването на искания за значителна и за незначителна промяна.
	Не се приема
	Към момента на приемане на действащата Тарифа за таксите, които се събират от ЦОРХВ не е била в сила Наредба № 5 за разрешаване пускането на пазара и употребата на  продукти за растителна защита, в която е посочено, че когато заявеното изменение по чл. 45 от Регалмент 1107/2009 изисква оценка на ПРЗ и/или активно вещество, включено в него, ЦОРХВ извърша оценка с доклад за оценка на ПРЗ. При изготвяне на тарифата при създаването на ЦОРХВ през 2016 г., поради липса на опит не е билo отразено реалното време за извършване на оценките. Направените предложения са съобразени с практиката и отразяват действителното изразходваното време на служителите. 

	
	
	3. Също прави впечатление предвиденото в чл. 7 драстично повишение на таксата за оценка на ПРЗ с нисък риск съгласно чл. 47 от Регламент (ЕО) № 1107/2009 от 9200 лв. сега на 13 300 лв. е в противоречие с твърденията от страна на МЗХ за улесняване на процедурата и насърчаване на регистрациите на такива продукти.
В тази редакция текстът на чл. 7 от проекта на Тарифата, според нас, противоречи и на чл. 58, ал. 3 от ЗЗР, според който „Не се събират такси за разрешаване пускането на пазара и употребата на продукт за растителна защита с нисък риск, когато Република България е заинтересована държава членка и при взаимно признаване на разрешения.“
	Не се приема
	[bookmark: _GoBack]В съответствие с чл. 58 (2) от Закона за защита на растенията в проекта на Тарифа не е предвидена такса за разрешаване на продукт с нисък риск, когато България е заинтересована държава членка и при взаимно признаване на разрешения на продукти с вече потвърден статут на нискорисков продукт.
Таксата по чл. 7 от проекта на Тарифа съответства на изискванията в чл. 58 (1) от Закон за защита на растенията, направените предложения са съобразени с практиката и отразяват действително изразходваното време на служителите и включени разходите за материали, външни услуги и др., остойностени за всяка услуга. 

	
	
	4. Обръщаме внимание, че при приемане на Тарифа за таксите, които се събират от Центъра за оценка на риска по хранителната верига същата не следва да противоречи на Тарифата за таксите, които се събират от Българската агенция по безопасност на храните.
Необосновано е Тарифата за таксите, които се събират от ЦОРХВ да предвижда такси за общи дейности във връзка с разрешаване на ПРЗ, за които БАБХ не събира такси, а още по-малко, когато приложимият закон не предвижда такива такси.
	Не се приема
	В съответствие с чл. 58 от Закона за защита на растенията в тарифата не е предвидена такса за разрешаване на продукт с нисък риск, когато България е заинтересована ДЧ и при взаимно признаване на разрешения на продукти с вече потвърден статут на нискорисков продукт.


	
	
	5. Изразяваме несъгласието си с предвиждания срок за влизане в сила на Тарифата (Постановлението влиза в сила от 1-во число на месеца, следващ .месеца на обнародване на постановлението в „Държавен вестник“), като считаме, че се предвижда твърде кратък срок до влизане в сила, който не е съобразен с икономически фактори, а би поставил всички заинтересовани страни в затруднения да заявяват нови услуги.
Според нас следва да бъде взето предвид, че засегнатите от проекта лица изготвят годишен бюджет и планират своите дейности, свързани с обработката на досиета и документи от компетентните органи предварително за всяка следваща година и изменението на дължимите такси в трето или четвърто тримесечие на годината затруднява работата на заинтересованите лица.
	Приема се
	Приема се предложението за влизане в сила на новата Тарифа от 01.01.2025 г.

	
	
	С оглед гореизброените пропуски считаме, че проектът не отговаря на изискванията на Закона за нормативните актове (ЗНА). Както посочихме, при изготвянето на комплекта документи не са изпълнени нормативните изисквания на чл. 28 от ЗНА, вкл. глава втора от ЗНА. В мотивите, и в доклада за предварителна оценка на въздействието не са оценени отрицателните последици от промяна на цените през годината само с едномесечен отложен срок за влизане в сила (vacatio legis).
	
	

	
	
	С оглед това нова Тарифа за таксите е наложително да бъде предвидено да влезе в сила от следващата календарна година или дори през първото тримесечие на следващата година.
	
	

	
	
	Моля, настоящото становище и предложения да бъдат разгледани и взети предвид преди окончателното приемане на проекта за Тарифа за таксите, които се събират от Центъра за оценка на риска по хранителната верига.
	
	

	
	
	Оставаме на разположение за изясняване на позициите ни, в случай на необходимост.

